***Månestrålenes spinn*** (originaltittel: ***The Moon-Spinners***) er en amerikansk spennings- og mysteriefilm fra 1964 med Hayley Mills, Eli Wallach og Peter McEnery i hovedrollene. Filmen er produsert av Walt Disney Productions, og er basert på en spenningsroman fra 1962 av Mary Stewart. Filmen ble regissert av James Neilson, og den var den siste filmen som den legendariske stumfilmskuespilleren Pola Negri spilte i.

*Månestrålenes spinn* var Hayley Mills' femte av totalt seks filmer som hun spilte i for Disney.

Handling
--------

Filmen handler om den engelske jenta Nikky Ferris som drar til landsbyen Eloúnda på Kreta med sin tante Frances, som jobber som med folklorist. De leier et rom på vertshuset Månespinnerne (*Moon-Spinners Inn*), til tross for at vertinnen Sophia først nekter dem rom. Årsaken er at storebroren hennes, Stratos, har bedt henne om ikke å ta inn flere gjester. 

Under et bryllup på vertshuset samme kveld, møter Nikky engelskmannen Mark Camford som inviterer henne og tante Frances på middag. Under middagen hinter han til at Stratos skjuler noe. Senere samme kveld avtaler Nikky og Mark å dra på svømmetur i Delfinbukten morgenen etter. Dagen etter får Nikky vite at Mark plutselig og uventet har sjekket ut av vertshuset. På leting etter Mark, blir hun dratt inn i et mysterium som blant annet omhandler en stjålet juvel.

Rollebesetning
--------------

Oversikt over de viktigste rollene i filmen:

* Hayley Mills som Nikky Ferris
* Eli Wallach som Stratos
* Peter McEnery som Mark Camford
* Joan Greenwood som Frances Ferris
* Michael Davis som Alexis
* Pola Negri som Madame Habib
* Irene Papas som Sophia
* John Le Mesurier som Anthony Gamble
* Paul Stassino som Lambis
* Sheila Hancock som Cynthia Gamble
* André Morell som yachtkaptein
* George Pastell som politietterforsker
* Tutte Lemkow som Orestes
* Steve Plytas som sjåfør
* Harry Tardios som bussjåfør
* Pamela Barrie som Ariadne

Produksjon
----------

Hovedkarakteren i filmen er noe yngre enn i romanen. Mens hun reiser alene i boken, reiser hun sammen med tanten sin i filmen. Filmen er også noe mørk og skummel, i likhet med flere andre av Disneys spenningsfilmer fra 1950- og 1960-årene, blant andre *Skatte på sjørøverøya* (1950) og *En verdensomseiling under havet* (1954). Filmen var Walt Disneys nest siste actionfilm som han produsert før han døde i 1966.

Disney overtalte den legendariske stumfilmskuespilleren Pola Negri, som hadde vært pensjonert i to tiår, til å vende tilbake for en aller siste opptreden. Dette ble hennes siste film. I dokumentaren *Pola Negri: Life Is a Dream in Cinema* fra 2006, ble både Mills og Wallach intervjuet om sine erfaringer med å jobbe med Negri i *Månestrålenes spinn*.

Referanser
----------

1. ↑  Krebs, Albin (3. august 1987). «Pola Negri, a Vamp of the Silent Screen, Dies at 88». *The New York Times* **(engelsk)**. ISSN 0362-4331. Besøkt 28. september 2020.
2. ↑  «Walt Disney lager røverhistorie på Kreta». *www.nb.no*. Sandefjords Blad. 2. november 1964. Besøkt 28. september 2020.
3. ↑  Mills, Hayley; Wallach, Eli; Negri, Pola; McEnery, Peter (8. juli 1964). «The Moon-Spinners». Walt Disney Productions. Besøkt 28. september 2020.
4. ↑  Crowther, Bosley (4. november 1964). «Screen: Entertainment for Youngsters:'The Moon-Spinners' Opens at Guild». *The New York Times* **(engelsk)**. ISSN 0362-4331. Besøkt 28. september 2020.
5. ↑  «The Moon-Spinners (1964) - IMDb». Besøkt 28. september 2020.

Eksterne lenker
---------------

* (en) *Månestrålenes spinn* på Internet Movie Database Rediger på Wikidata

* (sv) *Månestrålenes spinn* i Svensk Filmdatabas Rediger på Wikidata

* (da) *Månestrålenes spinn* i Danmark Nationale Filminstitut Rediger på Wikidata

* (en) *Månestrålenes spinn* på AllMovie Rediger på Wikidata

* (fr) *Månestrålenes spinn* på Allociné Rediger på Wikidata

* (nl) *Månestrålenes spinn* på MovieMeter Rediger på Wikidata

* (de) *Månestrålenes spinn* på filmportal.de Rediger på Wikidata

* (en) *Månestrålenes spinn* på Turner Classic Movies Rediger på Wikidata

* (en) *Månestrålenes spinn* på American Film Institute Rediger på Wikidata

* (en) *Månestrålenes spinn* på Rotten Tomatoes Rediger på Wikidata

Portal: Film